Ūdenskliņģeris
Ūdenskliņģeris (vācu: Brezel) ir cepts mīklas izstrādājums raksturīgā mezgla formā. Raksturīgs vācu, sevišķi Dienvidvācijas, virtuvei. Klasiskais ūdenskliņģeris tiek apkaisīts ar sāli, tomēr sastopami arī ūdenskliņģeru paveidi ar sieru, sēklām, riekstiem u.c. Tie ēsti gan atsevišķi, gan kopā ar alu vai desiņām. Ūdenskliņģeri pazīstami vismaz kopš 7. gadsimta. 12. gadsimtā tie kļuva par maiznieku cunftes simbolu. Tā kā ūdenskliņģerus parasti gatavoja tikai no miltiem un ūdens, tos saista arī ar Lielo gavēni.